Klaus Mann

**Klaus Mann** (1906–1949) var en tysk forfatter. 

## Liv og virke
### Bakgrunn
Klaus Mann ble født i München som sønn av Thomas Mann og Katia Pringsmann. 

### Karriere
Klaus Mann startet sin litterære løpebane under Weimarrepublikken.  Han var å regne som en outsider fordi han skrev om tabubelagte temaer. 

Han skrev mange noveller, essayer, romaner og avisartikler. Han foretok også reiser og opptrådte med sin ett år eldre søster Erika, som han stod meget nær. Sammen med Pamela Wedekind (datter til Frank Wedekind) og Gustaf Gründgens dannet han en teatergruppe som gjorde skandale med stykket *Anja og Ester* (1925), som handler om to pikers erotisk fargede vennskap på et pikepensjonat.

I likhet med resten av familien emigrerte Klaus Mann i 1933, på grunn av nazismen. Debutromanen *Der fromme Tanz* hadde tidligere på året blitt brent under bokbålene rundt om i Nazityskland. Fra eksiltilværelsen gjorde han en nyorientering av verktematikken, og ble en av de litteratene som kjempet mot nasjonalsosialismen. 

Fra 1936 var han bosatt i USA, og gikk over til å skrive på engelsk. I 1937 traff Klaus Mann, som var homoseksuell, sin amerikanske partner, Thomas Quinn Curtiss. Da USA gikk inn i andre verdenskrig dro han ut som frivillig, og kom tilbake til Europa som soldat. Han fikk amerikansk statsborgerskap i 1943.

Klaus Mann misbrukte morfin. Hans far tok offentlig avstand etter at sønnen hadde deklarert sin homoseksualitet i romanen *Der fromme Tanz*. Etter Tysklands kapitulasjon opplevde Klaus Mann at han manglet mål etter i tolv år å ha kjempet mot nazismen, og at han hadde mistet sitt språk. Han begikk til sist selvmord.

Klaus Manns mest kjente verk er romanen *Mephisto*, der han beskriver en medløpernatur. Boken leses ofte som en nøkkelroman, der forbildet for hovedpersonen skal være Klaus Manns tidligere svoger Gustaf Gründgens. I sin memoarbok *Vendepunktet* skriver Klaus Mann: «Gründgens individuelle problem interesserte meg ikke. Men den 'kultiverte medløperens', den talentfulle opportunistens, den retningsløse begavelsens problem - det synes meg være av interesse!»

Hans selvbiografi *Vendepunktet* finnes i både en engelsk versjon fra 1942 (*The Turning Point*) og en mer omfattende tysk versjon posthumt utgitt i 1952 (*Der Wendepunkt*).

Verkene hans ble nyoppdaget i Tyskland flere år etter at han var død.

## Verker (utvalg)

* 1925: *Anja und Esther* (skuespill)
* 1933: *Der fromme Tanz* (roman)
* 1936: *Mephisto* (roman) – på norsk i 1995 under titelen *Mefisto*, filmatisert av István Szabó med tittelen *[[Mephisto (film)|Mephisto]]* (1981)
* 1952: *Der Wendepunkt: Ein Lebensbericht* (selvbiografi) – på norsk i 1994 under tittelen *Vendepunktet: En livshistorie*

## Referanser


## Litteratur
* 
* Fredric Kroll (red.): *Klaus-Mann-Schriftenreihe.* 6 Bände. Blahak, Wiesbaden 1976–1996:Bind 1: Klaus Blahak (forord); Fredric Kroll (forord); *Bibliographie*. 1976.Bind 2: *1906–1927, Unordnung und früher Ruhm*. 2006.Bind 3: *1927–1933, Vor der Sintflut*. 1979.Bind 4,1: *1933–1937, Sammlung der Kräfte*. 1992.Bind 4,2: *1933–1937, Repräsentant des Exils. 1935–1937, Im Zeichen der Volksfront*. 2006.Bind 5: *1937–1942, Trauma Amerika*. 1985.Bind 6: *1943–1949, Der Tod in Cannes*. 1996.
* Tilmann Lahme: *Die Manns. Geschichte einer Familie.* S. Fischer, Frankfurt am Main 2015, ISBN 978-3-10-043209-4.
* Uwe Naumann: *Klaus Mann*. Omarbeidet nyutgave, Rowohlt, Reinbek 2006, ISBN 3-499-50695-5.
* Uwe Naumann (red.): *Ruhe gibt es nicht, bis zum Schluß. Klaus Mann (1906–1949) Bilder og dokumenter.* Rowohlt, Reinbek 2001, ISBN 3-499-23106-9.
* Uwe Naumann: *Die Kinder der Manns. Ein Familienalbum.* Rowohlt, Reinbek 2005, ISBN 3-498-04688-8.
* Nicole Schaenzler: *Klaus Mann. Eine Biographie.* Campus, Frankfurt/ New York 1999, ISBN 3-593-36068-3.
* Armin Strohmeyr: *Klaus Mann.* Deutscher Taschenbuch Verlag, München 2000, ISBN 3-423-31031-6.
* Armin Strohmeyr: *Klaus und Erika Mann. Eine Biografie.* Reclam, Leipzig 2004, ISBN 3-379-20113-8.
* Bernd A. Weil: *Klaus Mann. Leben und literarisches Werk im Exil.* R.G. Fischer, Frankfurt 1995, ISBN 3-88323-474-5.
* Andrea Weiss: *Flucht ins Leben. Die Erika und Klaus Mann-Story.* Rowohlt, Reinbek 2000, ISBN 3-499-22671-5.

## Eksterne lenker
* 
* 
* 
* 
* 
* Uwe Naumann: ''Ruhe gibt es nicht. Zum 100. Geburtstag von Klaus Mann.'' I *[[Die Zeit]]*, nr. 47, 16. november 2006
* Dagbøker, brev, manuskripter, biografiske dokumenter av Klaus Mann online. monacensia-digital.de\
* ''Klaus Mann Initiative Berlin''
* Klaus Mann, kuenste-im-exil.de